biglam/state-archives-assyria-letters huggingface dataset:
SAA 13 078 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana mār šarri bēlīya urdaka Nabu-šumu-iddina lū šulmu ana mār šarri bēlīya adanniš adanniš Nabu Marduk ana mār šarri bēlīya likrubu ūm 03-KAM₂ ša Ayari Kalhi eršu ša Nabu takkarrar Nabu ina bēt erši errab ūm 04-KAM₂ quršu ša Nabu mār šarri bēlī ūda hazannu ša Bet-Nabu ilaka anāku lallik ina Kalhi ilu ina libbi adri ēkalli uṣṣa issu libbi adri ēkalli ana kirie illaka nīqu ina libbi inneppaš urû ša ilāni mukīl appāti ša ilānīma illak ili ušēṣâ u usahhar ušerrab šû etteqa illaka šamallê ša nīqšu ibaššûni eppaš ša 01 qa aklīšu ušellâ ina Bet-Nabu ekkal parṣī ša ilānišunu ana buluṭ napšāte ša mār šarri bēlīya lušallimu lēpušu mīnu ša mār šarri bēlī išapparanni Bel Nabu ša ina Šabaṭi hašaddašanūni napšāte ša mār šarri bēlīya liṣṣuru šarrūtka ana ṣât ūme lušāliku
SAA 13 079 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-šumu-iddina lū šulmu ana šarri bēlīya adanniš adanniš Nabu Marduk ana šarri bēlīya likrubu Šarrat-Esaggil ša ūmu annīu šarru x x x x x i x x x ša Aššur-bani-apli mār šarri rabiu ša bēt rēdûte mār šarri Babili maṣṣartašunu inaṣṣaru
SAA 13 102 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-šumu-iddina lū šulmu ana šarri bēlīya adanniš adanniš Nabu Marduk ana šarri bēlīya likrubu anāku kalbu šarru bēlī ihtassanni Aššur Bel Nabu Sin Šamaš Inurta u Nergal napšāte ša šarri bēlīya liṣṣuru x x sissê ša rabiūti ša Bit-kari illakūnê mīnu ša šarru bēlī išapparanni ša Eber-nāri lā illakūni
SAA 13 091 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-šumu-iddina lū šulmu ana šarri bēlīya adanniš adanniš Nabu Marduk ana šarri bēlīya likrubu x sissê ūmu annīu ētarbūni ūm 16-KAM₂
SAA 13 088 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-šumu-iddina lū šulmu ana šarri bēlīya adanniš adanniš Nabu Marduk ana šarri bēlīya likrubu 01 mē 21 sissê pēthalli 01 šullām pēthalli gimru 01 mē 22 sissê pēthalli ša turtāni ētarbūni lā gammarūni 05 sissê pēthalli ša pāhiti ša Kalhi ētarbūni lā gammarūni gimru 01 mē 27 sissê pēthalli ūmu annīu ētarbūni ina muhhi sissê ša nīri ša Barhalza ša Arrapha ša ina timāli ērubūninni ana šarri bēlīya ašpuranni ina kallamāri asaddir sissê rakkasūte Mesaya ša kayamāniu urakkasūni issēnišma asaddir mīnu ša šarru bēlī išapparanni ūm 05-KAM₂
SAA 13 056 — letter from Urdu-Nabu to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Urdu-Nabu lū šulmu ana šarri bēlīya Aššur Sin Šamaš Marduk Zarpanitu Nabu Tašmetu Issar ša Ninua Issar ša Arbail ilāni annūte rabiūti rāʾimūte šarrūtīka 01 mē šanāti ana šarri bēlīya luballiṭu šībūtu littūtu ana šarri bēlīya lušabbiu maṣṣar šulmi balāṭi issi šarri bēlīya lipqidu ūm 04-KAM₂ ša Ayari Nabu Tašmetu ina bēt erši errubu ina rēš šarrūtīka niqiāti ša ana šarri bēlīya uballiṭūni ina pān Nabu Tašmetu ētapaš ūmâ annurig ana šarri bēlīya assapra ina muhhi abiti ša šarru bēlī x x x x x-ni niqiāti ša Aššur-bani-apli mār šarri rabiu ša Šamaš-šumu-ukin mār šarri Babili ša Šeruʾa-eṭerat ša Aššur-mukin-paleya ša Aššur-etel-šame-erṣeti-muballissu ṭēmu assakan niqiātīšunu ubbal ina pān Nabu Tašmetu ina bēt erši eppaš 01 mē šanāti luballiṭūšunu marʾēšunu mār marʾēšunu uptataršumu šarru bēlī emmar
SAA 13 061 — letter from Urdu-Nabu to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Urdu-Nabu lū šulmu ana šarri bēlīya Aššur Šamaš Bel Zarpanitu Nabu Tašmetu Issar ša Ninua Issar ša Arbail ilāni annūti rabiūti rāʾimūti šarrūtīka 01 mē šanāti ana šarri bēlīya luballiṭu šībūtu littūtu ana šarri bēlīya lušabbiu hurāṣu ša ina Tašriti masennu ṭupšar ēkalli u anāku issišunu nihīṭūni 03 bilāt hurāṣu sakru 04 bilāt lā sakru ina bēt qātī ša rab danībāt issakna iktanak hurāṣu ana ṣalam šarrāni ana ṣalam ša ummi šarri lā iddin šarru bēlī ana masenni ana ṭupšar ēkalli ṭēmu liškun hurāṣu liptiu rēš urhi ṭābūni ana ummâni liddinu dullu lēpušu
SAA 13 062 — letter from Urdu-Nabu to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Urdu-Nabu lū šulmu ana šarri bēlīya Aššur Sin Šamaš Marduk Zarpanitu Nabu Tašmetu Issar ša Ninua Issar ša Arbail ilāni annūte rabiūti rāʾimūte šarrūtīka 01 mē šanāti ana šarri bēlīya luballiṭu šībūtu littūtu ana šarri bēlīya lušabbiʾu uppu ša sikkūri ša E₂-{d}x x ša E₂-{d}x x libbi bētu x x ūm 29-KAM₂ x x x ṣehru ša {1}{d}IM-x x uhtalliq u₂-lah₃-hu-x x x x x x šarru bēlī x+x x x x x x bi x x ša lā šarrê x x x neppaš muhhi ša šarru bēlī iqabbûni nēpūšu
SAA 13 063 — letter from Urdu-Nabu to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Urdu-Nabu lū šulmu ana šarri bēlīya Nabu Marduk Sin ilāni rabiūti ana šarri bēlīya likrubu x x gabbi x x x x x x x x ša memmēni x x+x-mu šarru x x+x ša dabābīni addabub x x+x ina pān ša ti-ib-x x x ak x+x ina pān šarri bēlīya asassi šarru bēlī lišme
SAA 13 168 — letter from Urdu-ahhešu to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Urdu-ahhešu lū šulmu ana šarri bēlīya Aššur Ešarra ana šarri bēlīya likrubu Marduk Zarpanitu Nabu Tašmetu Nanaya u ilāni ammar ina Esaggil kammusūni ūme ša šarri bēlīya lurriku kussiu ša šarri bēlīya lukinnu ṭūb libbi ṭūb šīri ana šarri bēlīya liddinu Esaggil kisallu elēnû ina bēt Bel Beltia uššabūni adi ēkurrātišu papāh Tašmetu kisallu šapliu adi ēkurrātišu gimru annīu gabbu epiš gamir sīru supȋ x x x x x pāni u kutal x x x x x x šubātu ša Bel u Nabu x x x x x agurrāte x x x x nētapaš nu-še-x+x x x bībāni gabbu gamru kilīlu ša kupri u agurrāte bēt ilāni gabbu nissakan ina pān parṣī nidaggal šarru bēlī lū ūdi šar Babili iqṭibannāši mā dūru labiu kayamānu ša Esaggil teppaša mā Bet-Belet-Babili teppaša mā rēhti urāsī ebirtu ša tarbāṣāti ša Esaggil lišhuṭu šarru bēlī lū ūdi
SAA 13 162 — letter from Urdu-ahhešu to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Urdu-ahhešu lū šulmu ana šarri bēlīya Aššur Ešarra ana šarri bēlīya likrubu Marduk Zarpanitu Nabu Tašmetu Nanaya u ilāni ammar ina Esaggil kammusūni ūme ša šarri bēlīya lurriku kussiu ša šarri bēlīya lukinnu ṭūb libbi ṭūb šīri ana šarri bēlīya liddinu 01-me-38 erēni šattu annītu issu libbi ursūte ša Gargamis naṣūni issu libbi 30 erēni dannūte ana papāh Bel bābānû x x x+02 erēni ina muhhi x x x x nuṣabbit x x x x muhhi abulli x x x x is x+x x x x x x x x x x x x x x x x nuṣabbit x x x x x+x ina muhhi x x x x x nuṣabbit x x x x x x+x-e ina muhhi x x x x x dullu ša libitti x x x x+x lā rēhe x x x-MEŠ bībāni x x x igārāti x x x+x tarbāṣāti dullu ša agurrāte šû x x x x+x-ni neppaš šarru bēlī lū ūdi labbūnāte gabbu libānī gabbu ša ṣalmāni šumu ša šarri bēlīya ina muhhi nissaṭar ilānīka x x x+x x+x+x-is-su nētapaš x x x x x x+x epru x x x x x x x x+x ma ud ra
SAA 13 037 — letter from Adad-ahu-iddina to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Adad-ahu-iddina lū šulmu ana šarri bēlīya Aššur Mullissu Nabu Marduk ana šarri bēlīya likrubu Mullissu-abu-uṣri raggintu ša kuzippī ša šarri ana Mat-Akkadi tūbilūni ina bēt ili tartugum mā kussiu issu bēt ili x x x x x x+x x x x x x-ri x x x x-ru x x x x šî x x x x x x kussiu lū tallik mā nakrūti ša šarrīya ina libbi akaššad muk ša lā šarri bēlīya kussiu lā addan kî ša šarru bēlī iqabbûni ina pitte nēpuš
SAA 13 025 — letter from Sin-na’di to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Sin-naʾdi hazannu ša Libbi-ali ša šarru bēlī ipqidūni Aššur Ešarra ana šarri bēlīya likrubu UD x+x x x+x me {GIŠ}x ša sārūte an x+x x x x ka hurāṣu x+x x x zu assaʾal hurāṣu 1/2 manê ussēṣia ūmu ša ušēṣûni ana šarri bēlīya assapra annurig sāru šaniʾumma ūm 21-KAM₂ aṣṣabta anāku Ṭab-šar-Sin nissaʾal hurāṣu nussēṣia issurri ana šarri bēlīya iqabbiu mā ša-huṭāri šû sārūte ša bēt ilāni o ina pānīya Nabu-ahhe-šallim uṣṣabbit annīu šaniumma šû Nabu-ahhe-šallim lillika lišʾal ālu ina tukkāni lū lā ihappiu ša-muhhi-āli šarru bēlī lipqid
SAA 13 154 — letter from Dadi, son of Bel-remanni to  (Kuyunjik (Nineveh), reign of Esarhaddon or Ashurbanipal)
ana mār šarri bēlīya urdaka Dadi mār Bel-remanni sangû ša Bet-Kadmuri Aššur Issar ana mār šarri bēlīya likrubu rab danībāte ša lā šarri ša lā mār šarri iṣṣabta ussanniqāni bēt abīya intašʾa ammar ša abūwa ṣilli šarri iqnûni intašʾa ittiši 01 biltu manê ṣarpi bašlu 20 manê ṣarpi ša anūt bēti nāmurāte ša šarri ša ummi šarri issēniš ittiši akullû ša abīya mahrāk issu lib ēkurri kaššudāk mār šarri lipqida ša lā šarri ša mār šarri lū lā amūat
SAA 13 125 — letter from Nabu-balassu-iqbi, Iddin-Ea to  (Kuyunjik (Nineveh), reign of Esarhaddon or Ashurbanipal)
ana šarri bēlīni urdānīka Nabu-balassu-iqbi Iddin-Aya lū šulmu ana šarri bēlīni Bel u Nabu ana šarri bēlīni likrubu šulmu ana maṣṣarti ša šarri bēlīni addanniš mehrīni šû addūka ša piqitte ša šapal zīzi x x issu pāni i-x x kīma issallu issu pāni šarru gabbu lišme Aššur-naṣir ūda šarru lišʾalšu
SAA 13 126 — letter from Iddin-Ea to  (Kuyunjik (Nineveh), reign of Esarhaddon or Ashurbanipal)
ina šiāri ina līdiš šarru bēlī išamme anāku ina muhhi amūat mā atâ lā tušašmanni eqli bētu nišē marʾē šēlūʾāte
SAA 13 023 — letter from Dadi to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Dadi lū šulmu ana šarri bēlīya Nabu Marduk ana šarri bēlīya likrubu 02 alpāni 03 yābilī 03 hurāpāte paṣūte x x ina {URU}BAD₃-x x x ina pān x x x x x+x x x x x x in-x x x x x u₂-ta-x x x mīnu ša šarru bēlī iqabbûni
SAA 13 039 — letter from Nabu-belšunu to  (Kuyunjik (Nineveh), reign of Esarhaddon or Ashurbanipal)
ṭuppi Nabu-belšunu ana Aššur-mudammiq lū šulmu ana kāša ṣarpu lū 02 manê lū 03 manê ana batqi ša šubāte ša Aššur ša Mullissu ammar Akkullanu errišūkanni dīni kīma dullu gamir issaheʾiš hīṭa ina pānikunu luqarribu gizzūti ina pānikunu lihhura tayāršu amra ana hissiti ina lēʾīka šuṭur
SAA 13 073 — letter from Nergal-šarrani to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nergal-šarrani lū šulmu ana šarri bēlīya Nabu u Marduk ana šarri bēlīya adanniš likrubu urhu ina ūme annî issu bēt marṣākūni sihlu šû issu bēt isahhalannīni PAB.GAR.GAR isu issahlu mā qātē Dilibat marṣāka mā ina muhhi sihir ša issāte palhāk ša lā šarri lā eppaš ūmâ annurig ana šarri bēlīya assapra ina pî ša šarri linquta lēpuš issu murṣīya lūšētiq
SAA 13 145 — letter from Nabu-mušeṣi, son of Nabu-reši-išši to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-mušeṣi mār Nabu-reši-išši lū šulmu ana šarri bēlīya Aššur Issar ana šarri bēlīya likrubu ušpārī ša ēkurri iškāršunu lā ikṣurūni urāsūtu eppuš
SAA 13 032 — letter from Mutakkil-Aššur to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Mutakkil-Aššur Aššur Mullissu ana šarri bēlīya likrubu ša šarru bēlī išpuranni mā ilāni ana adê lillikūni Nabu ina bēt erši adi ūm 12-KAM kammus ūm x+x-KAM x x x ri še bi
SAA 13 035 — letter from Nabu-ašared to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-ašared Aššur Issar ana šarri bēlīya likrubu ša šarru bēlī išpuranni mā atâ ša lā pîka o {1}{d}x-še-zib rēš Aššur-abu-uṣur išši mā sangāni ana mala dullu lēpušu neppaš ša ana šarri bēlīya ašpuranni muk māhirtu x x x-ta-mar issu hillu x x x iddiʾīni Ubru-ahhe x x x x dullu urtammeu x x x x x x+x ṣi x+x x x x x x x x x Ubru-ahhe x x x x x x masennu x+x x x x x x x x x-mar-tu₂ ṣib-x x x x x x x x x x x x x x x
SAA 13 070 — letter from Nergal-šarrani to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nergal-šarrani lū šulmu ana šarri bēlīya Nabu u Marduk ana šarri bēlīya likrubu ina šiʾāri ūm 04-KAM₂ ana bādi Nabu u Tašmetu ina bēt erši errubu ūm 05-KAM šākussu ša šarri ušakkulu hazannu uššab kaqqad nēši tallakku ana ēkalli ubbulu issu libbi ūm 05-KAM adi ūm 10-KAM ilāni ina bēt erši šunu u hazannu kammus ūm 11-KAM₂ Nabu uṣṣā šēpēšu ipaššar ana ambassi illak rīmāni idūak elli ina šubtīšu uššab ana šarri bēlīya u bētīšu ikarrab ana šarri bēlīya assapra šarru bēlī lūdi
SAA 13 071 — letter from Nergal-šarrani to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nergal-šarrani lū šulmu ana šarri bēlīya Nabu u Marduk ana šarri bēlīya likrubu kamunû šû ina tarbāṣi ša bētāni ša Bet-Nabu u katarru ina muhhi igāri ša abussāte qabassāte ittammar namburbîšunu ibašši dullu ibašši Adad-šumu-uṣur ina šiʾāri ippaš issēniš lēpuš
SAA 13 076 — letter from Nergal-šarrani to  (Kuyunjik (Nineveh), reign of Esarhaddon or Ashurbanipal)
ana ummi šarri bēlīya urdiki Nergal-šarrani lū šulmu ana ummi šarri bēlīya Nabu u Marduk ana ummi šarri bēlīya likrubu Tašmetu ša taplahīšīni qātēki lū taṣbat 01 līmu šanāti šarrūtu ša Aššur-ahu-iddina dugli ina muhhi ša ummi šarri bēlī išpuranni mā mīnu ina libbi dulli illak šamni ṭābu iškūru rīqū ṭābūti murru qunnubu ṣadīdu anniʾu udê ša dulli x x x x ammar ummi šarri taqbûni lēpuš ūm x-KAM₂ niqiāti šalmāte issēn alpu u 02 immerē paṣūte iṣṣūru rabî ēpuš Damqaya amtu ša ummi šarri ina muhhi dulli lā mūqāša lā terrab mannu ša ummi šarri bēlī iqabbûni quppu lipte dullu lēpuš
SAA 13 092 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-šumu-iddina lū šulmu ana šarri bēlīya adanniš adanniš Nabu Marduk ana šarri bēlīya likrubu Bel Nabu Nergal nupšāte ša šarri bēlīya liṣṣuru šarrūtu ša šarri bēlīya ana šanāti dārāte lukinnu šarru kēni atta x-an-nu šarrūtu ana līpīka ana zērīka ana ṣât ūme lukinnu x sissê ša pēthalli ša Raṣappa x sissê ša pēthalli ša Dur-Šarruken gimru x sissê ūmu annīu ētarbūni mūšu annīu eppušu ša timāli sissê assidir ana mīni kayamāniu sissê ša šarri ušadlap šumma šarru bēlī iqabbi sissê lasdir mīnu ša šarru bēlī išapparanni ūm 23
SAA 13 086 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-šumu-iddina lū šulmu ana šarri bēlīya adanniš adanniš Nabu Marduk ana šarri bēlīya likrubu 13 sissê Kusaya 03 sissê ṣibte ša Kusaya gimru 16 sissê ša nīri 14 sissê ša pēthalli gimru 30 sissê 09 kūdinī gimru 39 Qarne 06 sissê Kusaya 03 ṣibtu ša sissê Kusaya gimru 09 ša nīri 14 sissê ša pēthalli gimru 23 sissê 05 kūdinī gimru 28 Dana 19 sissê Kusaya 38 sissê ša pēthalli gimru 57 Kullania 25 sissê ša pēthalli 03 kūdinī gimru 31 Arpadda lā gammarūni 13 sissê ša pēthalli 10 kūdinī gimru 23 Isana gimru 45 sissê Kusaya 01 mē 04 sissê ša pēthalli gimru 01 mē 48 sissê 30 kūdinī gimru 01 mē 78 ētarbūni Simanu ūm 02-KAM₂
SAA 13 097 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-šumu-iddina lū šulmu ana šarri bēlīya adanniš adanniš Nabu Marduk ana šarri bēlīya likrubu 01 mē 04 sissê Kusaya ša turtanni 72 sissê Kusaya ša nāgir ēkalli 69 sissê Kusaya ša rab šāqê 01 sissû Kusaya ša x x+x šaniu x x x x x+x-u gimru 02 mē 46 sissê Kusaya ūmu annīu ētarbūni ina mat sissê ša nīri ina pān šarri bēlīya errabūni šarru bēlī lišpura basi lū etkāka sissê ana bādi lušaqbi sissê lušaṣbitu
SAA 13 094 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-šumu-iddina lū šulmu ana šarri bēlīya adanniš adanniš Nabu Marduk ana šarri bēlīya likrubu 14 sissê Kusaya ša šaknūti 04 sissê Kusaya ša sūsānī ša ikûte gimru 18 sissê Kusaya ūmu annīu ētarbūni ūm 28
SAA 13 098 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-šumu-iddina lū šulmu ana šarri bēlīya adanniš adanniš Nabu Marduk ana šarri bēlīya likrubu 02 sissê ša pēthalli 04 kūdinī gimru 06 ša Arrapha ūmu annīu ētarbūni ina kallamāri sissê asaddir mīnu ša šarru bēlī iqabbûni sissê ša Melidaya ša ūmu annīu ina pān šarri bēlīya errabūni izzazû ina libbi ēkal māšarte ulâ uṣṣû šarru bēlī ṭēmu liškun šumma uṣṣū šumma lizzizzu
SAA 13 087 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-šumu-iddina lū šulmu ana šarri bēlīya adanniš adanniš Nabu Marduk ana šarri bēlīya likrubu x sissê Kusaya x sissê ṣibte Kusaya gimru 24 sissê Kusaya 10 sissê pēthalli 13 kūdin gimru 50 Dimmašqa 10 sissû Kusaya ša raksūti gimru 34 sissê Kusaya 10 sissê pēthalli gimru 44 sissê 16 kūdin gimru 60 ūmu annīu ētarbūni Simani ūm 04-KAM₂
SAA 13 080 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-šumu-iddina lū šulmu lū šulmu lū šulmu ana šarri bēlīya adu 01 līmu lū šulmu ana šarri bēlīya Aššur Sin Šamaš Bel u Nabu ana šarri bēlīya likrubu pānī ša šarri bēlīya adanniš adanniš ētamrūni ana ša-pān-ēkallāti ṭēmu liškunu kīma paršamūti ina šapal tamlê ettequ lurammûni pānī ša šarri bēlīya lāmūru šarru liplasanni šulmu ša šarri bēlīya kayamāniu lišpurūni issi mannimma ēnātīya šakna ša ašpuranni ina pān šarri lušēribūni ladabub
SAA 13 108 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nadinu lū šulmu ana šarri bēlīya adanniš adanniš Nabu Marduk ana šarri bēlīya likrubu 08 sissê Kusaya masennu issi ēkalli 12 sissê Kusaya masennu ummi šarri 11 sissê Kusaya 49 sissê ša pēthalli gimru 60 sissê ša turtānu lā gammarūni gimru 31 Kusaya 49 sissê ša pēthalli gimru 80 sissê ūmu annīu ētarbūni
SAA 13 109 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nadinu lū šulmu ana šarri bēlīya adanniš adanniš Nabu Marduk ana šarri bēlīya likrubu 01 mē 11 Kusaya 11 Mesaya gimru 01 mē 21 sissê ša nīri ša Barhalza 11 sissê Kusaya ša Arrapha 17 Kusaya 10 Mesaya gimru 27 sissê ša nīri ša Kalha lā gammarūni gimru 01 mē 39 Kusaya Mesaya gimru 01 mē 60 sissê ša nīri ūmu annīu ētarbūni
SAA 13 110 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nadinu lū šulmu ana šarri bēlīya adanniš adanniš Nabu u Marduk ana šarri bēlīya likrubu 40 sissê ša nīru 69 pēthallu gimru 01 mē 09 Arpadda x x+x x x+x x+x x x x u 61 Hadaʾil gimru 01 mē 70 sissê ūmu annīu ētarbūni Nisanni ūmu 08-KAM₂
SAA 13 033 — letter from Mutakkil-Aššur, Issar-na’idi to  (Kuyunjik (Nineveh), reign of Esarhaddon or Ashurbanipal)
ana šarri bēlīni urdaka Mutakkil-Aššur sangû šaniu urdaka Issar-naʾdi hazannu lū šulmu ana šarri bēlīni Aššur Ešarra ana šarri bēlīni likrubu Bibiya šaknu ša Ituʾaya Tarditu-Aššur šaknu ša Ituʾaya šanîšu qanni Libbi-ali pān abulli kammusu kusāpu issaheʾiš ekkulu karānu išattiu āṣītu ša Libbi-ali ubaddudu ina muhhi ša pî issišunu aptûni rēšāti iṣṣabatūni ihtasûni kuzippīya ina muhhīya ussālik lā emūqāya ina muhhišunu lā amaqqut Sinnaya ēṣē ina Bet-Aššur izabbilūni iṣṣabatūšunu x+08 manê ṣarpi ittaharšunu rab kallî siparrīšunu iptaṭāra ihtiliqu ina pān kalliʾī memmēni lā izzaza
SAA 13 058 — letter from Urdu-Nabu to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Urdu-Nabu lū šulmu ana šarri bēlīya Aššur Sin Šamaš Marduk Zarpanitu Nabu Tašmetu Issar ša Ninua Issar ša Arbail ilāni annūte rabiūti rāʾimūte šarrūtīka 01 mē šanāti ana šarri bēlīya luballiṭuš šībūtu littūtu ana šarri bēlīya lušabbiu maṣṣar šulme u balāṭi issi šarri bēlīya lipqidu ūm 06-KAM Aššur Sin ana kirie ša šapla tamlî urrudu dullu ibašši inneppaš niqiāti ša šarri inneppāša Adad nuhše ina libbi ambassi illak niqiātīma ša šarri inneppāša
SAA 13 081 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-šumu-iddina lū šulmu ana šarri bēlīya adanniš adanniš Nabu Marduk ana šarri bēlīya likrubu ša šarru bēlī išpuranni mā šaniu ša turtāni ētarbȃ udīni lā erraba
SAA 13 095 — letter from Nabu-šumu-iddina (Nadinu) to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Nabu-šumu-iddina lū šulmu ana šarri bēlīya adanniš adanniš Nabu Marduk ana šarri bēlīya likrubu 25 urāte ša nakkante ša pirrāni ša Kalhi ša Ninua ša Dur-Šarruken ittalkāni lasdēre ina šiāri mīnu ša šarru bēlī iqabbûni
SAA 13 166 — letter from Urdu-ahhešu to  (Kuyunjik (Nineveh), reign of Esarhaddon or Ashurbanipal)
ina muhhi dalāti ša Esaggil ana uhhuzi ina muhhi gušūrī ša erēni ana Babili Sippar Kute ana ṣalluli ša ēkurrāte ina muhhi karānī ša Mat-Aššur ša ana šarri aqbûni muk ina libbi abīka ab abīka 08-me šapputu ana x+x-ra-a-ni ana Bel Nabu Nergal untalliu muk ūmâ 03-me umallû ina muhhi immerē ginê ša ana šarri aqbûni muk Halmanaya 03-me-30 immerē ša šatti ana Bel iddunu muk ūmâ issu bēt mār šarri ina kussie ūšibūni iktalʾu lā iddunu ina muhhi urāsī ša Kute ša šarru iqbûni mā anāku ašappar eppušu ina muhhi ṣibti ša alpāni immerē ša Bel Nabu u Nergal ša pāhāti iṣṣabatūni ina muhhi Bel-leʾi zazakku ša ana šarri aqbûni muk lišpuru lūbilūniššu muk lillika ina Libbi-ali dullu lēpuš ina muhhi šar Babili ša šarru iqbûni mā ašappar išaʾʾulu mā ina muhhi ṭēme ša taqbûni mā dammiq šû x x šahkimanni mā ina bēt pānīkāni x x x
SAA 13 161 — letter from Urdu-ahhešu to  (Kuyunjik (Nineveh), reign of Esarhaddon or Ashurbanipal)
x x x x x x Marduk x x x x x x x bēl x+x x x Zarpanitu Nabu Tašmetu ana šarri bēlīya adanniš likrubu ūme ša šarri bēlīya lurriku Nabu ina Ezida Bel ina Esaggil nēmalšu ana šarri bēlīya lukallimu ina muhhi karāri ša bābi ša ina Babili ša šarru bēlī išpurannīni mā alik kurru iktarru bābūma ša Bet-Ea karīri u ša sihirti Esaggil ša x x x-ir nikarrar u ūmāti ša dulli ša uššē ša ziqqurrat ṭēmu nišakkan rēšu inaššiu Šabaṭi urhu ṭābu šû šarru bēlī išappar ikarruru Didi šelappāya ša ina muhhi dulli ša Esaggil paqidūni annāka šû aqṭibaššu muk alka issīya ina muhhi karāri ša uššē mā laššu ša lā pî ša šarri lā allak mā ina muhhi ursūte ša Esaggil ša allikanni mā egertu ina libbi ēkalli attidin mā udīna ṭēmu lā išakkanūni ṭēmu liškunūšu issīya lillik ša lā šāšu lā mūqāni uššē lā nikarrar ina muhhi rīqie šamni ṭābi daʾmuti u abnāti ša ina libbi uššē nikarrarūni šarru bēlī ṭēmu liškun liddinunāši
SAA 13 038 — letter from Nabu-[...] to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka {1}{d}PA-x x lū šulmu ana šarri Nabu Marduk ana šarri bēlīya likrubu ṭēmu ina pān šarri bēlīya uttēre ina muhhi niqiāti ana Libbi-ali issapranni {LU₂}x x x issapra mā alka dullu dān ina muhhīni 02 urdāni ša šarri ša ana ayāši damqūni hannāka aptiqīdi šummu šarru bēlī iqabbi x x x x x
SAA 13 128 — letter from Aššur-reṣu’a to  (Kuyunjik (Nineveh), reign of Esarhaddon or Ashurbanipal)
ana šarri bēlīya urdaka Aššur-reṣuwa sangû ša Inurta lū šulmu ana šarri bēlīya Illil Aššur Inurta ana šarri bēlīya likrubu ūmāti arkūti šanāti dārāte labbur balāṭi ṣammur kašādu ana šarri bēlīya liddinu ina libbi abīšu ša šarri bēlīya ērib bēti ša Bet-Inurta issu libbi gušūrī ša hurāṣi ša rēš Inurta 03 ubānī mušēṣiʾī hurāṣi ibtatqu ṭēmu ina pān abīšu ša šarri bēlīya uttīr ṣābāni gabbišunu ina irti x+x x x x x x x x x x x+x ti x x x x x u₂ x x x x x x x x EN x x x x x+x ina libbi x+x x x x a x x x+x-šu-nu ur-x+x x x x+x x rūṭu rupšu o 11 ina 01 ammiti mūruku ibtatqu 08 sakanni ša ṣarpi issu libbi igārāti uttassihu ša-rēši ša šarri bēlīya lillika lēmur Nabu-eriba kalû Gallul ša-maṣṣarti bēt ili šunu bēl batāqi lišʾalluššunu ṣābāni ša issišunu lušēṣûni annurig anāku u hazannu ša Kalha ana Urdu-Marduk ana Sangi-Issar rab abullāti nussērīdi ētamar šarru bēlī lišʾalšu kî maṣīni batiqūni ūmâ ana kî maṣi iturru lammudu ahāšunu ina ēkurri tallaka abīka ahāšunu ina ēkurri tattalak ṣābāni issu libbišunu dēku šarru bēlī kî ša ilaʾʾûni lēpūšu udīya anāku ahāz dēni laššu māru issēn x x šunu šarru bēlī lū ūdi